کشمیر میں بھارتی فوج کی فائرنگ سے مزيد 5 افراد جاں بحق

ہندوستان کے زیر انتظام کشمیر کے ضلع بڈگام اور پلوامہ میں بھارتی فوج نے سرچ آپریشن کے دوران مزید 5 افراد کو فائرنگ کرکے ہلاک کردیا ہے۔

خبر کا کوڈ: 5063

تاریخ: 30 January 2022 - 22:35

مقدس دفاع نیوز ایجنسی مہر خبررساں ایجنسی نے کشمیر ذرائع کے حوالے سے نقل کیا ہے کہ ہندوستان کے زیر انتظام کشمیر کے ضلع بڈگام اور پلوامہ میں  بھارتی فوج نے سرچ آپریشن کے دوران مزید 5 افراد کو فائرنگ کرکے ہلاک کردیا ہے۔ جموں و کشمیر میں بھارتی فوجیوں نے تازہ کارروائیوں میں پلوامہ اور بڈگام اضلاع میں 5 افراد کو ہلاک کردیا ہے۔

فوجیوں نے ضلع پلوامہ کے علاقے نائرہ میں محاصرے اور سرچ آپریشن کے دوران 4 نوجوانوں کو جاں بحق کیا اور بڈگام کے علاقے چرار شریف میں آپریشن کے دوران ایک نوجوان کو جاں بحق کردیا۔

واضح رہے گزشتہ اتوار کو بھی بھارتی فوج نے ضلع شوپیاں میں سرچ آپریشن کے دوران اندھا دھند فائرنگ کرکے 2 افراد کو ہلاک کردیا تھا۔